ORI ดีดกลับแรง 6% นลท.คลายกังวลหลังบริษัทปัดข่าวลือเพิ่มทุน-ย้ำธุรกิจเดินหน้าตามแผน
ORI ดีดกลับแรง 6% นลท.คลายกังวลหลังบริษัทปัดข่าวลือเพิ่มทุน-ย้ำธุรกิจเดินหน้าตามแผน
ORI ดีดกลับแรง 6% นลท.คลายกังวลหลังบริษัทปัดข่าวลือเพิ่มทุน-ย้ำธุรกิจเดินหน้าตามแผน
1 ส.ค. 2562

ผู้สื่อข่าวรายงานว่า บริษัท ออริจิ้น พร็อพเพอร์ตี้ จำกัด (มหาชน) หรือ ORI ณ เวลา 10.20 น. อยู่ที่ระดับ 8.65 บาท บวก 0.50 บาท หรือ 6.23% ด้วยมูลค่าซื้อขาย  268.26 ล้านบาท  ราคาหุ้นดีดกลับหลังวานนี้(31ก.ค.62) ร่วงแรง 13% คาดนักลงทุนคลายกังวลหลังบริษัทปฏิเสธข่าวลือเพิ่มทุน พร้อมย้ำยังดำเนินการตามปกติ

โดยล่าสุด นายพีระพงศ์ จรูญเอก ประธานเจ้าหน้าที่บริหาร ORI ระบุว่า ขณะนี้บริษัทยังไม่มีแผนการเพิ่มทุนแต่อย่างใด เนื่องจากขณะนี้พื้นฐานของบริษัทยังคงอยู่ในระดับปกติ และดีขึ้นอย่างต่อเนื่อง พร้อมประเมินการเติบโตของรายได้ปีนี้ไว้ที่ระดับ 19,500 ล้านบาท เติบโต 20% จากปีก่อนที่ทำได้ 1.6 หมื่นล้านบาท
อีกทั้ง บริษัทเปิดเผยว่า โครงการ “พาร์ค ออริจิ้น ราชเทวี” มูลค่าโครงการ 2,900 ล้านบาท ที่เริ่มเปิดขายอย่างไม่เป็นทางการสามารถกวาดยอดขายไปได้แล้วกว่า 60% ในเวลาเพียงแค่ 2 สัปดาห์ เนื่องจากเป็นโครงการที่อยู่บนทำเลดีใกล้สถานีรถไฟฟ้าสายสีส้ม MRT สถานีราชเทวี และมั่นใจว่าวันพรีเซลอย่างเป็นทางการจะมีคนแห่เข้าจองกันอย่างล้นหลามแน่นอน
 